
Lēmums
Rīgā
	26.01.2026.
	/Lēmuma numurs/


Mārstaļu iela 19, Rīga, LV-1050, tālr. 67099100, fakss 67099118, e-pasts pasts@mkd.gov.lv, www.mkd.gov.lv



/Pers. A/
e-pasta adrese: /elektroniskā pasta adrese/

Par /pers. A/ sūdzību par maksātnespējas procesa
 administratora /Administrators/ rīcību /SIA "Nosaukums A"/ 
juridiskās personas maksātnespējas procesā

Maksātnespējas kontroles dienestā 2026. gada 22. janvārī elektroniskā pasta sūtījumā saņemta /pers. A/ (turpmāk - Iesniedzēja) neparakstīta sūdzība (turpmāk – Sūdzība) par maksātnespējas procesa administratora /Administrators/, /amata apliecības numurs/, (turpmāk – Administrators) rīcību /SIA "Nosaukums A"/, /reģistrācijas numurs/, (turpmāk – Parādnieks) juridiskās personas maksātnespējas procesā.
Izskatot Maksātnespējas kontroles dienesta rīcībā esošo informāciju par Parādnieka maksātnespējas procesa gaitu, konstatēts:
[1] Ar /tiesas nosaukums/ /datums/ spriedumu lietā /lietas numurs/ pasludināts Parādnieka juridiskās personas maksātnespējas process un par maksātnespējas procesa administratoru iecelts Administrators.
[2] Sūdzībā izteikta pretenzija par Administratora rīcību, neatbildot uz vēstulēm un nenodrošinot /SIA "Nosaukums B"/ piederošu mantu atdošanu.
[3] Maksātnespējas kontroles dienests konstatē, ka Sūdzība nav parakstīta ar drošu elektronisko parakstu. Lai elektroniskajā pasta sūtījumā sūtīts dokuments iegūtu juridisku spēku, tam ir jābūt parakstītam ar drošu elektronisko parakstu.[footnoteRef:1] [1:  Skatīt Dokumentu juridiskā spēkā likuma 4. panta pirmās daļas 3. un 5. punktu, Dokumentu juridiskā spēka likuma 1. pantu un 2. panta otro daļu, Elektronisko dokumentu likuma 3. panta otro daļu.] 

Ievērojot minēto, secināms, ka Sūdzība ir atstājama bez virzības, nosakot termiņu trūkuma novēršanai. Proti, Iesniedzējai Sūdzība, nosūtot to elektroniskā pasta sūtījumā, jāparaksta ar drošu elektronisko parakstu. Savukārt, ja Iesniedzēja vēlas iesniegt Sūdzību papīra formātā, tai ir jābūt pašrocīgi parakstītai.
Ja trūkums noteiktajā termiņā netiks novērsts, Sūdzība tiks uzskatīta par neiesniegtu.
Izvērtējot izklāstīto un pamatojoties uz Maksātnespējas likuma 174.1 panta 1. un 2. punktu, 176. panta pirmo daļu un 175. panta ceturto daļu,

nolēmu:

1. Atstāt bez virzības /pers. A/ 2026. gada 22. janvārī Maksātnespējas kontroles dienestā saņemto sūdzību par maksātnespējas procesa administratora /Administrators/, /amata apliecības numurs/, rīcību /SIA "Nosaukums A"/, /reģistrācijas numurs/, juridiskās personas maksātnespējas procesā. 

2. Noteikt /pers. A/ termiņu parakstītas sūdzības iesniegšanai Maksātnespējas kontroles dienestā līdz 2026. gada 20. februārim.

Lēmumu var pārsūdzēt /tiesas nosaukums/ mēneša laikā no lēmuma saņemšanas dienas. Sūdzības iesniegšana tiesā neaptur Maksātnespējas kontroles dienesta lēmuma darbību.


Direktora p.i.		Baiba Banga

